b'\n_START_ARTICLE_\nTroposfera\n_START_PARAGRAPH_\nTroposf\xc3\xaara je najni\xc5\xbeji del Zemljinega ozra\xc4\x8dja, ki se neposredno dotika zemeljskega povr\xc5\xa1ja. Vsebuje pribli\xc5\xbeno 75\xc2\xa0% mase ozra\xc4\x8dja, ter 99\xc2\xa0% njegove vodne pare in aerosoli. Povpre\xc4\x8dna globina troposfere na ekvatorju je 17\xc2\xa0km, v tropskih gozdovih do 20\xc2\xa0km, na polih pa tja do 7\xc2\xa0km. Z vi\xc5\xa1ino se temperatura v troposferi zni\xc5\xbeuje povpre\xc4\x8dno za 6\xc2\xa0\xc2\xb0C/km._NEWLINE_Beseda troposfera izhaja iz gr\xc5\xa1ke besede tropos, kar pomeni preobrat ali me\xc5\xa1anje. Burno me\xc5\xa1anje igra pomebno vlogo na zgradbo in vedenje troposfere, ter na vremenske pojave, ki se dogajajo troposferi.\n_START_SECTION_\nZgradba troposfere\n_START_PARAGRAPH_\nKemi\xc4\x8dna sestava troposfere je v bistvu enotna, z opazno izjemo vodne pare. Vir vodne pare, se proizvaja na povr\xc5\xa1ini skozi proces izhlapevanje in transpiracije. Temperatura troposfere se zmanj\xc5\xa1uje z vi\xc5\xa1ino,tako da se z manj\xc5\xa1anjem temperature mo\xc4\x8dno zmanj\xc5\xa1a tudi tlak nasi\xc4\x8dene pare. Zaradi tega pojava, koli\xc4\x8dina vodne pare, ki lahko obstajajo v ozra\xc4\x8dju mo\xc4\x8dno pade. Tako je dele\xc5\xbe vodne pare obi\xc4\x8dajno najve\xc4\x8dji v bli\xc5\xbeini zemeljske povr\xc5\xa1ine in se zmanj\xc5\xa1uje z vi\xc5\xa1ino.\n_START_SECTION_\nTropopavza\n_START_PARAGRAPH_\nTropopavza je meja med troposfero in stratosfero._NEWLINE_Merjene temperature med troposfero in stratosfero dolo\xc4\x8da lega tropopavze. V troposferi se temperatura manj\xc5\xa1a, \xc4\x8de se nadmorska vi\xc5\xa1ina ve\xc4\x8da. Pri stratosferi pa temperatura ostaja nekaj \xc4\x8dasa konstantna, nato pa z vi\xc5\xa1ino pridobiva toploto. Podro\xc4\x8dje ozra\xc4\x8dja, kjer se adiabatni gradient zamenja iz pozitivnega (troposfera) v negativnega (stratosfera) je definiran kot tropopavza.'